Document ID: 32010D0722

KOMISIJAS LĒMUMS
(2010. gada 26. novembris)
par Vācijas un Spānijas atsevišķu maksājumu aģentūru grāmatojumu noskaidrošanu attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem 2009. finanšu gadā
(izziņots ar dokumenta numuru C(2010) 8223)
(Autentisks ir tikai teksts vācu un spāņu valodā)
(2010/722/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 30. un 33. pantu,
apspriedusies ar Fonda komiteju,
tā kā:
(1)
Ar Komisijas Lēmumu 2010/263/ES (2) tika noskaidroti visu maksājumu aģentūru grāmatojumi 2009. finanšu gadā, izņemot Vācijas maksājumu aģentūru Baden-Württemberg, Bayern, Hessen, Rheinland-Pfalz, Thüringen, IBH un Helaba, Spānijas maksājumu aģentūru Andalucia un Asturias, Itālijas maksājumu aģentūras ARBEA un Rumānijas maksājumu aģentūras PARDF grāmatojumus.
(2)
Pēc jaunas informācijas saņemšanas un papildu pārbaužu veikšanas Komisija var pieņemt lēmumu par Vācijas maksājumu aģentūru Baden-Württemberg, Hessen, IBH, Helaba un Thüringen un Spānijas maksājumu aģentūru Andalucia un Asturias iesniegto grāmatojumu par Eiropas Lauksaimniecības fonda lauku attīstībai (ELFLA) finansētiem izdevumiem pilnīgumu, precizitāti un ticamību.
(3)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no Kopienas finansējuma izslēdz izdevumus, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo lēmumu attiecībā uz 2009. finanšu gadu ir noskaidroti Vācijas maksājumu aģentūru Baden-Württemberg, Hessen, IBH, Helaba un Thüringen un Spānijas maksājumu aģentūru Andalucia un Asturias grāmatojumi par Eiropas Lauksaimniecības fonda lauku attīstībai (ELFLA) finansētiem izdevumiem.
Pielikumā ir norādītas summas, kas saskaņā ar šo lēmumu ir atgūstamas no attiecīgajām dalībvalstīm vai tām izmaksājamas, tostarp tās summas, kuras radušās Regulas (EK) Nr. 1290/2005 33. panta 8. punkta piemērošanas rezultātā.
2. pants
Šis lēmums ir adresēts Vācijas Federatīvajai Republikai un Spānijas Karalistei.
Briselē, 2010. gada 26. novembrī

Labels: 4
19
6
18
15